VÉSE KÖZSÉGI ÖNKORMÁNYZAT
KÉPVISELŐ-TESTÜLETÉNEK

2/2008. (II.28.)
r e n d e l e t e 
A talajterhelési díjról és a környezetvédelmi alapról.

Vése Község Önkormányzata Képviselő-testülete a Környezetterhelési díjról szóló 2003. évi LXXXIX. törvény (továbbiakban Ktd tv.) 21/A.§ (2), 26.§ (4) bekezdése, valamint a környezet védelmének általános szabályairól szóló 1995. évi LIII. Törvény 58.§-ában kapott felhatalmazás alapján a talajterhelési díjról és a környezetvédelmi alapról az alábbi rendeletet alkotja:

A rendelet célja, hatálya

1.§

a) A rendelet célja, hogy

b) meghatározza a helyi vízgazdálkodás hatósági jogkörbe tartozó szennyvízelhelyezéshez kapcsolódó talajterhelési díjjal kapcsolatos megállapítási, bevallási, befizetési, ellenőrzési, adatszolgáltatási, eljárási szabályokat, valamint díjkedvezmények és mentességek eseteit,

c) meghatározza a környezetvédelmi alappal kapcsolatos szabályokat.

(2) A rendelet hatálya Vése község közigazgatási területére terjed ki.

A talajterhelési díjra vonatkozó szabályok

2.§

(1) Talajterhelési díjfizetési kötelezettség azt a kibocsátót terheli, aki a műszakilag rendelkezésre álló közcsatornára nem köt rá és a helyi vízgazdálkodási hatósági engedélyezés alapján szennyvízelhelyezést, ideértve az egyedi zárt szennyvíztározót is, alkalmaz. Amennyiben a közcsatornát év közben helyezik üzembe, a díjfizetési kötelezettség a kibocsátót a közcsatorna üzembe helyezését követő 90. naptól terheli.

(2) Nem terheli díjfizetési kötelezettség azt a kibocsátót, aki külön jogszabályok szerint egyedi szennyvíz elhelyezési kislétesítményt, illetve egyedi szennyvíztisztító kisberendezést alkalmaz és a kibocsátás közvetlen környezetében a kibocsátó által létesített megfigyelő objektumban a talajjal kapcsolatban lévő felszín alatti vízben a kibocsátó által évente vizsgált nitrát-, ammónium-, szulfát-, kloridtartalom egyik komponens tekintetében nem haladja meg a közcsatorna üzembe helyezését követő hónapban végzett állapot-felmérés keretében mért értékeket.

(3) A (2) bekezdés szerinti felmérés eredményét a kibocsátó köteles öt évig megőrizni és ellenőrzés esetén az adóhatóság rendelkezésére bocsátani.

A talajterhelési díj alapja

3.§

(1) A talajterhelési díj alapjának meghatározásakor a szolgáltatott víz mennyiségéből, vagy egyedi vízbeszerzés esetén a méréssel igazolt, felhasznált, illetve mérési lehetőség hiányában az átalány alapján meghatározott víz mennyiségéből kell kiindulni. Az átalányösszeg egyenlő a települési egy főre jutó ivóvízfogyasztás nagyságával, amely Vése közigazgatási területén 23 m3/fő/év. Az átalány egy főre jutó vízfogyasztás mértékének számítása az éves értékesített ivóvíz és a lakosságszám hányadosa.

(2) A talajterhelési díj alapjának meghatározásakor az (1) bekezdésben meghatározott vízmennyiséget csökkenti a külön jogszabály szerinti locsolási célú felhasználásra figyelembe vett vízmennyiség.

(3) A talajterhelési díj csökkenthető azzal a számlákkal igazolt mennyiséggel, amelyet a kibocsátó szennyvíztárolójából, arra feljogosított szervezettel szállíttat el, amely a folyékony hulladék jogszabályi előírások szerinti elhelyezését igazolja.

A talajterhelési díj egységdíja

4.§

A talajterhelési díj egységdíjának mértéke 120 forint/m3.

A területérzékenységi szorzó

5.§

A talajterhelési díj kiszámításakor figyelembe veendő területérzékenységi szorzó mivel Vése  - a 27/2004(XII.25.) KVVM rendelet melléklete alapján - a felszín alatti víz szempontjából  ÉRZÉKENY területen fekvő település.

A talajterhelési díj mértéke

6.§

(1) A talajterhelési díj mértékét 

a) A talajterhelési díj alapja,

b) A talajterhelési egységdíj, valamint

c) A területérzékenységi szorzó szorzata adja.

(2) A talajterhelési díj számításának részletes szabályai:

A talajterhelési díj mértéke: TTD = E x A x T, ahol

TTD: a fizetendő éves talajterhelési díj

E: az egységdíj 120Ft/m3 (Kdtv. 12.§ (3) bekezdése)

A: díjfizetési alap, e rendelet 3.§-ban szabályozottak szerint (m3)

T: a település közigazgatási területére vonatkozó, a felszín alatti víz állapota szempontjából megállapított területérzékenységi szorzó a 27/2004.(XII.25.) KVVM rendelet szerint 1,5.

Díjkedvezmény, mentesség

7.§

Kibocsátók részére talajterhelési díjkedvezményt, illetve mentességet Vése Község Önkormányzata Képviselő-testülete nem állapít meg.

A díj megállapítása

8.§

A talajterhelési díjat a kibocsátónak kell megállapítania a tárgyévet követő év március 31. napjáig.

A díj bevallása

9.§

(1) A talajterhelési díjat a kibocsátónak kell bevallania Nemesdéd-Varászló-Vése Községi Önkormányzatok Körjegyzőjéhez, mint I. fokú adóhatóságához.

(2) A bevallást a 1. számú mellékletben meghatározott formanyomtatványon kell megtenni.

(3) A kibocsátó a bevallási kötelezettségének évente, a tárgyévet követő év március 31. napjáig tesz eleget.

(4) A kibocsátó köteles olyan nyilvántartást vezetni, amelyből a díjfizetés alapja, valamint összege telephelyenként megállapítható

A díj befizetése

10.§

A talajterhelési díjat a kibocsátónak a bevallás és az adó megállapítással egyidejűleg, a tárgyévet követő év március 31. napjáig kell megfizetnie Vése Község Önkormányzata  által vezetett talajterhelési díj beszedési számla” elnevezésű,  16396633 -       számú számlaszámra.

Adatszolgáltatási szabályok

11.§

(1)
Adatszolgáltatási kötelezettség terheli a DRV ZRt-t a rendelet hatálya alá tartozó kibocsátókra vonatkozóan; kibocsátónként a szolgáltatott víz mennyisége, az ivóvízvezeték meghibásodása következtében elszivárgott víz és a külön vízmérőn mért locsolási célú víz mennyisége tekintetében. 

    (2) Adatszolgáltatási kötelezettség terheli a folyékony hulladék szállítására feljogosított szervezetet az elszállított szennyvíz mennyiségéről kibocsátónként. Az (1) és (2) bekezdés szerinti adatszolgáltatás benyújtási határideje a naptári év március 31., mely adatszolgáltatás a naptári évet megelőző év adatait tartalmazza.

Ellenőrzés

12.§

(1) Az önkormányzati adóhatóság ellenőrizheti a kibocsátók által benyújtott bevallások valódiságát.

(2) Az ellenőrzés során az adóhatóság az adatszolgáltatásra kötelezett szolgáltató által rendelkezésre bocsátott adatokat veti össze a kibocsátó bevallásával.

(3) Az adóhatóság ellenőrizheti azt, hogy a kibocsátók eleget tettek-e a bevallási és díjfizetési kötelezettségüknek.

Eljárási szabályok

13.§

(1) A helyi vízgazdálkodási hatósági jogkörbe tartozó szennyvízelhelyezéshez kapcsolódó talajterhelési díjjal kapcsolatos adóztatási feladatokat Nemesdéd-Varászló-Vése Községi Önkormányzatok Körjegyzője, mint I. fokú adóhatósága látja el.

(2) A talajterhelési díj megfizetésére, bevallására és az ehhez kapcsolódó jogkövetkezményekre, a díj megállapítására és a beszedésére, ellenőrzésére, valamint a végrehajtására az e rendeletben nem szabályozott kérdésekben a Ktd. tv., valamint az adózás rendjéről szóló 2003. évi XCII. törvény rendelkezéseit kell alkalmazni.

A környezetvédelmi alap

14.§

(1) Az önkormányzat a környezetvédelmi feladatainak megoldása, elősegítése érdekében önkormányzati környezetvédelmi alapot hoz létre.

(2) A környezetvédelmi alap bevételei a következők:

a) a települési önkormányzat által jogerősen kiszabott környezetvédelmi bírság teljes összege

b) a területi környezetvédelmi hatóság által az önkormányzat területén jogerősen kiszabott környezetvédelmi bírság összegének harminc százaléka

c) a környezetterhelési díjak és az igénybevételi járulékok külön törvényben meghatározott része

d) az önkormányzati bevételek környezetvédelmi célokra elkülönített összege

e) egyéb bevételek.

(3) A környezetvédelmi alapot környezetvédelmi célokra kell felhasználni a (7) bekezdés figyelembevételével.

(4) A Képviselő-testületnek a környezetvédelmi alap

a) Tervezett felhasználásáról – a költségvetési rendelet megalkotásakor,

b) A tényleges felhasználásról – a zárszámadás elfogadásával egyidejűleg rendelkeznie kell.

(5) A helyi vízgazdálkodási hatósági körbe tartozó szennyvízelhelyezéshez kapcsolódó talajterhelési díj az önkormányzat környezetvédelmi alapjának a bevételét képezi.

(6) Az önkormányzat a talajterhelési díjból származó bevételét – a (7) bekezdésben foglaltak figyelembevételével – a talaj, valamint a felszín alatti víz mennyiségi, minőségi védelmére használhatja fel.

(7) A (6) bekezdés szerinti felhasználásnak minősül különösen:

a) A csatornázás

b) A szennyvíztisztítás

c) A vízbázis védelem

d) A település monitoring kialakítása és működtetése

e) A tartós környezetkárosodások kármentesítése

f) A potenciális és tényleges szennyező források szennyezésének megelőző,illetőleg utólagos műszaki védelme.

Záró rendelkezések

15.§



E rendelet 2010. január 1. napján lép hatályba.

2008. február 28. 

  

Bertók László



Bertók Katalin


           polgármester 


                             körjegyző

Bevallás érkezett: …… év …….. hó …….. nap

Átvette: ……………………..

TALAJTERHELÉSI DÍJ BEVALLÁSA

Vése  Község Önkormányzata Képviselő-testülete

2/2008. (II.28.) számú rendeletének 1 sz. melléklete

1. A talajterhelési díjfizető (kibocsátó) adatai:

	Név:

	

	Lakcím:

	

	Levelezési címe:

	

	Születési helye, ideje:

	

	Anyja neve: 


2. A díjfizetéssel érintett ingatlan adatai:

	Címe:

	

	Helyrajzi száma:

	

	Fogyasztási azonosító: (vízdíjszámlán szereplő):

	


3. A talajterhelési díj alapjának adatai:

	a) Az éves vízfogyasztása:






m3 

	

	b) Locsolási kedvezmény: (éves vízfogyasztás 10%-a)



m3

	

	c) Folyékony hulladék elszállítására feljogosított 

	    szervezet által számlával igazoltan elszállított

	    szennyvíz mennyisége:






m3

	

	d) vízmérő hiányában a rendelet szerinti átalány:



m3

	

	f) talajterhelési díj alapja: (a+d-b-c)





m3

	

	g) számított talajterhelési díj: (f) sor x 120 ft x 1,5)



Ft

	

	h) …… évre fizetendő talajterhelési díj összesen: (g) sor  90%-a


Ft


Kijelentem, hogy a fenti adatok a valóságnak mindenben megfelelnek.

2010………








………………………………








           Bevalló aláírása

